***---הודעה לעיתונות---***

***עונת המירוצים בשיאה:***

***בסוכות: מרוצים סבבים תשיעי ועשירי באליפות ישראל בסופרבייק וסבב שלישי בסופרמוטו***

***במסגרת פסטיבל מוטורוק לכל המשפחה!***

* ההתאחדות לספורט מוטורי בישראל בתמיכת משרד התרבות והספורט תקיים בחופשת סוכות את הסבבים התשיעי והעשירי באליפות ישראל 2017 למירוצי סופרבייק ואת הסבב השלישי למירוצי סופרמוטו
* המירוץ יתקיים במסלול בפצאל כחלק מפסטיבל מוטורוק שיכלול גם הופעה חיה של להקת "איפה הילד" ומגוון מתחמי פעילות מוטורית, פעילות ילדים ודוכני באזר לכל המשפחה
* המירוץ יתקיים ביום שלישי, ה-10.10.17 במסלול פצאל. ההרשמה תתאפשר בלינק הבא: <https://order.ticks.co.il/#he?eg=KJgOFVgX2z&sid=17654>

**תל אביב, ‏יום ראשון 01 אוקטובר 2017**

ההתאחדות לספורט מוטורי בישראל, בתמיכת משרד התרבות והספורט, תקיים ביום שלישי, ה-10.10.17, חול המועד סוכות, את הסבבים התשיעי והעשירי באליפות ישראל למרוצי סופרבייק והסבב השלישי למירוצי סופרמוטו לשנת 2017 ואת הסבב הרביעי לאליפות ישראל במרוצי טרקטורונים. המירוצים, שיתקיימו במסלול פצאל, יהוו חלק מפסטיבל מוטורוק המשלב תחרויות מוטוריות והופעות רוק. בין המקצים, הקהל יוכל להנות מביצועי נסיעה בהחלקה של נהגי דריפט, ילדים רוכבים ומתחם תצוגה של מכוניות יוקרה וספורט ורכבי אספנות מיוחדים.

ההרשמה לפסטיבל תתאפשר בלינק הבא: <https://order.ticks.co.il/#he?eg=KJgOFVgX2z&sid=17654>

הפסטיבל מיועד לכל המשפחה והמשתתפים יוכלו ליהנות מאקשן מוטורי במסלול, הופעה חיה של להקת "איפה הילד" והופעות רוק נוספות, מתחם ילדים הכולל - מתנפחים, הצגת ילדים "הטרקטור בארגז החול" – על פי ספרו המרגש של מאיר שלו, מתחם אוכל ושתייה, מתחם דוכני בזאר - תכשיטים, יד שניה, גאדג'טים, ציוד ספורט ועוד. פסטיבל מוטורוק מופק על ידי החברות רלי הפקות, דומינגז הפקות ובשיתוף המועצה האזורית בקעת הירדן.